Sacha Pulli
De Sacha Pulli, gebuer den 21. November 1990 zu Esch-Uelzecht, ass e lëtzebuergeschen Historiker an Enseignant, souwéi en Handballspiller.

De Sacha Pulli huet op der Universitéit Lëtzebuerg Geschicht studéiert an dëse Studium 2017 am Fach Europäesch Zäitgeschicht mat enger Masteraarbecht iwwer de Projet vun enger Atomzentral zu Remerschen ofgeschloss

Sport
De Pulli huet seng Spillercarrière 2006 ugefaangen. Hien huet a senger Carrière fir den HB Esch gespillt. Hien ass mam Handball Esch siwemol Champion ginn an huet sechsmol d'Coupe de Luxembourg gewonnen. Hie war am Kader vun der lëtzebuergescher Härenhandballnationalekipp (Stand: 2015).

Politik 
Bei de Chamberwale vum 14. Oktober 2018 war de Sacha Pulli Kandidat op der Lëscht vun der LSAP am Süden. Hien ass awer net an d'Chamber gewielt ginn.

Wierker
 Das gescheiterte Jahrhundertprojekt: Die Geschichte der Atomzentrale in Remerschen von 1973-1979. Fondation Lydie Schmit, 2020.

Kuckt och 

Gebuer 1990
Lëtzebuergesch Handballspiller
Politiker (Lëtzebuerg)
Lëtzebuergesch Historiker